open-index/open-wikipedia-markdown huggingface dataset:
Миранда (месечина)

мини|Миранда

**Миранда** е месечина на Уран која кружи околу планетата на растојание од околу 129.850 км. Миранда има приближно кружна форма, со димензии од 480х468х466, со просечен пречник од 472 км. Масата на оваа месечина е 6,59 × 10 19 кг. На Миранда е измерена максимална температура од 86 K (-187°Ц).

Откриена е од Џерард Кајпер во 1948 година. Војаџер 2 е единственото летало што ја посетило Миранда.

## Состав и релјеф
Миранда е изградена од карпи и воден мраз. Иако е најмалата од петте големи месечини на Уран, Миранда има најинтересен релјеф. Нејзината површина е сложена мешавина на различни типови на терен. Едни покрај други се наоѓаат нејзините долини, карпи, пукнатини, кратери и кањони.

Највпечатлив детаљ на површината на Миранда е светлиот облик во форма на латинската буква V, позната како Шеврон. Заедно со Шеврон, се забележуваат и нејзините планини и пукнатини. Некои кањони се длабоки 20 метри, а е снимена и стрмна карпа висока 5 метри.

### Потеклото на релјефните одлики
Според постара теорија, разновидноста на релјефот на Миранда е резултат на повеќе удари од месечини во раната историја. Со секој удар, делови од јадрото и кората на Миранда се мешале. Подоцнежното издигнување на делумно стопениот мраз од внатрешноста го предизвикал познатиот Шеврон.

Според понова теорија, сегашниот изглед на Миранда не бил многу под влијание на големите тела, туку на тектонската активност. Веројатната претпоставка е дека приливните сили се одговорни за тоа, како во Јупитеровата месечина Европа.

Иако Миранда не е во резонанција со ниту една друга месечина денес (како што е случајот со Европа), таквата резонанција можеби постоела во минатото. Резонанција на две месечини е појава во која месечините се среќаваат во нивната орбита околу матичната планета (т.е. внатрешниот го престигнува надворешниот) секогаш на исто место. Плимните сили предизвикуваат формирање на плимна вдлабнатина - искривување на месечината, што создава триење. Триењето ги загрева внатрешните делови и го топи мразот внатре, кој потоа се крева кон површината. Резонанцијата гарантира дека месечината секогаш се движи по истата оска, така што ефектот се акумулира со текот на времето.

Поради менувањето на патот на месечината, резонанцијата исчезнала и Миранда го загубила изворот на енергија за тектонски активности, поради што нејзиното раслојување (планетарна диференцијација) никогаш не завршило.

## Надворешни врски

* Miranda Profile at NASA's Solar System Exploration site
* Miranda page at *The Nine Planets*
* Miranda, a Moon of Uranus at *Views of the Solar System*
* Paul Schenk's 3D images and flyover videos of Miranda and other outer solar system satellites
* Miranda Nomenclature from the USGS Planetary Nomenclature web site

Категорија:Уранови месечини
Категорија:Астрономски тела откриени во 1948 година
UTC-04:30

мини|500п|UTC−04:30: сино (декември), портокалово (јуни), жолто (цела година), светлосино - морски површини
**UTC−04:30** е часовен појас со отстапување од −04:30 од UTC. Се применува само во Венецуела, почнувајќи од 9 декември  2007 г. Претходно, во земјата важел појасот UTC−04.

## Како стандардно време (цела година)
*  (VET)

## Наводи

## Надворешни врски
*Градови моментално во часовниот појас UTC−04:30 — Time Genie 

Категорија:Часовни појаси
Карпест дрозд

[мини|десно|Дрозд камењар на марка на [Македонска пошта од 2004 г.|]]

**Карпест дрозд** или **дрозд камењар** () — птица која припаѓа на семејството муварчиња (*Muscicapidae*), порано сместена во дроздовите (*Turdidae*).

## Распространетост

Се размножува низ јужна Европа, вклучувајќи ја и Македонија, преку Средна Азија, до северна Кина. Таа е исклучиво птица преселница која зимува јужно од Сахара.

Редок посетител е на северна Европа. Нејзиниот опсег се симнал надолу, кон југ, најверојатно заради уништувањето на животната средина. На пример, во почетокот на 20 век, таа се размножувала во Полска, каде денес ја нема, но, нејзината популација не е загрозена на глобално ниво.

## Опис
Карпестиот дрозд е средно голема птица, но крупен дрозд, кој е долг 17-20 см. Летно време мажјакот е непогрешлив. Тогаш има синосива глава, портокалов е одоздола и на надворешниот дел од опашката, иам темнокафеави крилја и бел грб.

Женките и младенчињата не се толку впечатливи. Тие одоздора се крлушесто темнокафеави, а одоздола светлокафеави. Надворешниот дел од опашката е црвенкав, како кај мажјаците.

## Поведение
Оваа птица се размножува во отворени, суви планински предели, обично под 1500 метри надморска височина, а во појужните краишта и до 3000 метри. Таа е сештојад и се храни со широк спектар инсекти, бобинки и мали влекачи.

Песната на карпестиот дрозд е јасна и милозвучна.
На местата на гнездење, може да се слушне пеењето на мажјакот како звук на флејта, дури и во лет.

Гнездото го градат во пукнатините на карпите, во пештери или на испакнатите делови од гребените, на височина и до 7 метри. Некои парови гнездата ги прават на земја. Несат 4-6 јајца кои ги лежи женката во период од 14 до 16 дена. По околу 14 дена младенчињата го напуштаат гнездото, но родителите ги хранат уште две недели. Потоа, тие се растураат и живеат сами до следната сезона на парење.

## Наводи

## Надворешни врски
*Oiseaux Photos, map, text.
*Пол и возраст (PDF; 1.2 MB) by Javier Blasco-Zumeta & Gerd-Michael Heinze
*Handbook of the Birds of the World
*BirdGuides 
*Macaulay Library at Cornell Lab or Ornithology
*Mangoverde ; direct link here 

Категорија:Дроздови
Категорија:Птици на Македонија
Модар дрозд

**Модриот дрозд** () е птица од семејството на муварчињата (*Muscicapidae*), која порано беше сместена во семејството на дроздовите (*Turdidae*).

## Распространетост
Оваа птица се размножува низ јужна Европа, вклучувајќи ја и Македонија, северозападна Африка, како и од Средна Азија до северна Кина и Малезија. 
Европските, северноафриканските и јужноазиските птици обично се постојани жители, ако се изземат преселбите на кратки растојанија (од повисоките во пониските предели и сл.), а останатите азиски популации се преселници, кои зимуваат под Сахара, во Индија и југоисточна Азија. Овие птици се ретки посетители на северна и западна Европа.

## Опис
Големината на овие птици е колку сколовранците. Имаат должина од 21 до 23 см и имаат долг, тенок клун. Мажјакот, летно време е непогрешлив со своите модри пердуви на горниот дел, вратот и главата, темните крилја и ’рѓапортокалов стомак. Женките и младенчињата не се толку живописни, тие се темнокафеави одозгора и светлокафеави одоздола. И кај двата пола, на горниот дел од опашката го нема портокаловото како кај карпестиот дрозд.
## Поведение
Пеењето на модриот дрозд е слично како на карпестиот, чисто, мелодично, но е погласно. 
Животната средина на оваа птица се отворените планински предели, обично малку повисоко од карпестиот дрозд. 
Се храни со широк спектар инсекти и мали влекачи, а по потреба и со бобинки и семиња. 
Гнездото го прави во шуплините на карпите и гребените. Обично несат 3-5 јајца.
## Во културата
Модриот дрозд е национална птица на Малта и ја имаше на малтешката 1 лира, која беше дел од претходната валута на земјата.

## Галерија

File:Monticola solitarius -ground-8.jpg|Мажјак *M. s. philippensis*
File:isohiodori_fem2.JPG|Женка во зима, Јапонија
File:Blue Rock Thrush (Monticola solitarius)- pandoo race- Breeding Male at Jayanti, Duars, West Bengal W IMG 5310.jpg|Мажјак во сезона на парење, од расата *pandoo* од североисточна Индија
File:BlueRockTrush LaCanada.jpg|Мажјак, доцна зима, Шпанија
File:Blue Rock Thrush Maharashtra.jpg|Женка, доцна зима, Индија
Monticola solitarius solitarius MHNT.ZOO.2010.11.190.1.jpg |*Monticola solitarius solitarius* 


## Наводи

## Надворешни врски

* Blue Rock Thrush videos, photos & sounds  on the Internet Bird Collection
* Blue Rock Thrush from Turkey
* Ageing and sexing (PDF; 1.7 MB) by Javier Blasco-Zumeta & Gerd-Michael Heinze 

Категорија:Дроздови
Категорија:Птици на Македонија
Категорија:Таксони опишани од Карл Линеј
Противотров

**Противотров** (или **антидот**) е средство со кое се поништува или се намалува дејтвото на некој отров. Може да делува на еден отров (специфичен) или на повеќе (неспецифичен). Некои противотрови истовремено се и отрови и треба внимателно да се употребуваат.

Категорија:Токсикологија

Категорија:Лекови
Девизни резерви

**Девизни резерви** (англиски: *Foreign exchange reserves, Official reserves*) ја сочинуваат странската актива која се наоѓа под контрола на монетарната власт и се наоѓа на располагање за финансирање на нерамнотежата во платниот биланс, како и за интервенција за девизниот пазар (влијание на девизниот курс) и за останати потреби.

Девизните резерви на државата во поширока смисла се состојат од девизни резерви на централната банка и девизните резерви на банките. Тие, меѓу останатото, служат за обезбедување на меѓународна ликвидност на земјата, остварување на задачите на монетарната политика и за полесен пристап на меѓународниот пазар на капитал.

Во периодот 2000-2014 година, светските девизни резерви пораснале од околу 2.000 милијарди на речиси 12.000 милијарди долари. Во 2015 година, најголеми девизни резерви имала Кина (3.300 милијарди долари).

## Девизни резерви на централната банка
Девизните резерви на централната банка можат да ги сочинуваат:
* девизите на централната банка на сметки во странство
* делотворните странски пари
* странските кусорочни хартии од вредност
* социјалните права на влечење и резервна позиција кај Меѓународниот монетарен фонд
* златото и другите благородни метали.

## Девизни резерви на банките
Девизните резерви на банките ги сочинуваат: делотворните странски пари во трезорите на банките, странски хартии од вредност и девизи на сметките кои банките ги поседуваат во странски кореспондентни банки.

## Поврзано
* Монетарна политика
* Фискална политика
* Народна банка на Република Македонија

## Наводи

Категорија:Монетарна економија
Категорија:Централни банки
Ресурси

**Ресурси** во општо земено значење се материјални и нематеријални вредности на општествената заедница која стои на располагање и можат да бидат користени за реализација на различни програми на социјалната работа. Постои и поделба на човечки ресурси како и објекти или услуги кои помагаат во грижата за клиентот или ги задоволуваат неговите потреби. Основата вештина во социјалната работа во заедницата е познавање на постоечки ресурси и нивно активирање во корист на клиентот. За ресурси исто така се сметаат и услуги на други службеници, владини програми, волонтерски активности, групи за самопомош или поединци во заедницата кои имаат вештини, квалификации и мотивација за да помогнат на клиентот.

## Поврзано
* Природни ресурси

## Надворешни врски
* Социал Work Web Ресоурцес 

*
Категорија:Економија
Категорија:Екологија
Категорија:Социологија
Штедење

**Штедење** значи чување или одложување на материјални добра и пари (на пример, вложување во банка или во пензински фонд).

Се разликува материјална, парично, поединечно, колективно, доброволно и присилно штедење. Посебно е распространето паричното штедење, и тоа со вложување на парите во штедни институции - банки или штедилници. Во 1924 година во Милано бил основан Меѓународен институт за штедење. Истовремено е воведен и Светски ден на штедењето (31 октомври), кога посебно се запазува пропагандата за штедење преку најразлични средства за јавно информирање, се доделуваат различни награди на штедачите итн.

## Штедењето во економијата
Во економијата, штедењето е резултат на одлуките на потрошувачите за распределбата на доходот и потрошувачката во однос на времето, т.е. тоа се јавува како резултат на изборот меѓу денешната и идната потрошувачка. Така, ако потрошувачот одлучи да не го потроши целиот сегашен доход, непотрошениот дел од доходот претставува штедење (заштеда). Притоа, големината на штедењето зависи од следниве фактори: 
* распоредот на доходот низ времето - ако доходот на потрошувачот расте во текот на времето, тогаш тој денес ќе троши повеќе денес, а ќе штеди во иднината
* каматната стапка - ако е повисока каматната стапка, тогаш штедењето е поисплатливо и потрошувачот ќе троши помал дел од сегашниот доход, а остатокот ќе го заштеди, зашто тоа ќе му овозможи повисока потрошувачка во иднината
* апсолутниот износ на доходот - според една теорија, луѓето со повисок доход штедат поголем процент од доходот во споредба со луѓето со понизок доход
* вкусевите на потрошувачите - некои луѓе се понестрпливи, т.е. повеќе ја претпочитаат сегашноста отколку иднината, некои луѓе сакаат да се обезбедат во однос на неизвесноста во иднината итн.

## Емпириски факти за штедењето

## Наводи

Категорија:Микроекономија
Категорија:Макроекономија
Надворешна политика

**Надворешна политика** е поим најчесто употребуван како синоним за дипломатија. Се состои од надворешно - политички активности на владата како одлуки, програми, стратегии и дела кои се однесуваат на надворешно - политички субјекти и работи, пред сè со други држави или мегународните организации. Главни правци на надворешната политика се билатералната и мултилатералната политика  и програмите за заштита и промоција на дефинираните надворешно - политички цели и интереси на една држава на мегународен план односно во мегународните односи. По правило мегународните организации немаат класична надворешна политика (со исклучок на ЕУ). За мегународните организации се генерално употребува поимот " надворешните односи " кога политичките активности се однесуваат на субјектите надвор од членскиот рамка на организацијата, како правно лице.

## Поврзано
* Политика
* Држава

## Литература

* Игор Јанев, International relations and foreign politics (with the example of Yugoslav relations  with the United Nations), Institute of Political Studies, Belgrade, 2002.
* Игор Јанев, Theory of international relations and foreign politics. publ.: “Plato”, Belgrade, 1998.


Категорија:Меѓународни односи
Категорија:Дипломатија
Гвавијаре (река)

мини|десно|250п|Карта на реката Гвавијаре
**Гвавијаре** () — река во Колумбија, притока на Ориноко.

Произлегува од реките Ариари и Гвајаберо, кои пак извираат во источниот дел на Андите. Долга е 1.497&nbsp;км, и со тоа е најдолгата река во системот на Ориноко. Пловна е во должина од 630&nbsp;км. Сливот зафаќа површина од 166.000&nbsp;км2. Реката Гвавијаре се смета за граница помеѓу областа Љанос и Амазонската прашума.

Главна притока на Гвавијаре е реката Инирида.

## Поврзано
* Гвавијаре — департман во Колумбија наречен по реката

## Наводи

## Надворешни врски

*Територијално-еколошки информациски систем за колумбиски Амазон (SIAT-AC)  

Категорија:Реки во Колумбија
Релационизам

**Релационистичка теорија** е теорија пврзана со општата Онтологија (Филозофија). Основното филозофско прашање на постоењето е идентификувано како: Откаде сè што постои?  Решение на ова филозофско прашање со преформулацијата во форма: Откаде сè што постои, во однос на Ништо? Со негација на овој парадокс, поставувајки прашање Во који услови вакво прашање е нелогично?. Се покажа дека еден од двата аспекта е нужно невозоможен односно дека полот означен како Ништо е невозможен. Решението е најдено во нужната релација мегу Ништо и (спротивно на тоа) Нешто, кои се во системска врска. Од ова произлегува дека основната релација е пофундаментална од елементите односно половите на која било релација. Ова филозофска концепција е и основа на новата релационистичка теорија на меѓународните односи.

## Примена
Релационистичка најде својата примена во општествените и посебно во политичките науки. Како методологија, посебно се користи во изучување на меѓународните односи и надворешната политика, поопфатно третирајки сите општи и посебни променливи на движењета односно поцелосно третирајко меѓународните политички и други поврзани односи, од другите теоретски приоди (особено од Неолибералната и Неореалистичката теорија и методологија).

Литература

* Игор Јанев, Relationist Approach to International Political Theory, Международные научные исследования, № 1-2, 2013.

Категорија:Меѓународни односи
Категорија:Дипломатија
Авила (покраина)

**Авила** () — покраина во среднозападна Шпанија, на југот на автономната заедница Кастиља и Леон. На југ се граничи со покраините Толедо и Касерес, на запад со Саламанка, на север со Ваљадолид, а на исток со Сеговија и Мадрид. Населението брои 165.138 жители (2002). Главен град е Авила.

## Географија
Авила е географски поделена на два дела со сосема различна почва и клима. Северниот дел е претежно рамничарски, со просечно квалитетна почва, на места цврста и лапореста, но карпеста во долините и падините. Климата е многу студена зиме и многу врела лете. Населението е претежно земјоделско. Јужниот дел е покриен со планински венци, испрекинати со добро наводнети долини, богати со растителен свет. Зимата е долга и сурова (особено во високиот крај Парамера и пустелиите).

Поважни планински венци се Гвадарама, Сиера де Авила и Сиера де Гредос. Највисок врв е Алманазор.

Најголеми реки се Алберче и Тјетар (во сливовот на Тахо) и Тормес, Трабанкос и Адаха (во сливот на Дуеро).

## Поврзано
*Список на општини во Авила
*Сиера де Гредос

## Наводи

* 


Категорија:Покраини во Шпанија
Стела Слејанска-Стојаноска

**Стела Слејанска - Стојаноска** ( – , ) била истакната македонска пијанистка, професор на Факултетот за музичка уметност во Скопје и еден од основачите на Универзитетот „Гоце Делчев“ во Штип.

## Животопис
Стојаноска  родена во 1944 година во Штип. Високата музичка наобразба ја стекнала најпрво во Загреб, а потоа во Париз на École Normale Supérieure каде што студирала во класата на Жан Бланкар, а подоцна и магистрирала. Вторпат магистрирала на Факултетот за музичка уметност во Скопје, под менторство на професорот Бранко Цветковиќ.

Уште со првите настапи во почетокот на 70-тите години на минатиот век, Слејанска го привлекла вниманието на музичката јавност и критиката во Македонија и во странство. Оттогаш, па до денес нејзиното име било постојано присутно на домашната и европската музичка сцена, но и на музичките сцени надвор од Европа, а често била нарекувана и „*пропагатор на современиот звук*“. Од 1995 година била член на францускиот квартет за современа музика „Туше“, кој постигнал многубројни успеси.

Дострелите на Стела Слејанска на полето на концертната дејност се документирани и како тонски записи во рамките на музичките продукции на голем број национални радија и телевизии низ Европа и светот, а во 2001 година, по иницијатива на Сојузот на музичките уметници на Македонија, излегол и нејзин самостоен компакт-диск издаден од МРТВ.

По враќањето од Франција во 1973 година, работела како стручен соработник, а потоа и како предавач на Педагошката академија „Св. Климент Охридски“ во Скопје. Две години подоцна започнува да го предава предметот пијано на Факултетот за музичка уметност во Скопје. Оформи голем број млади музичари кои се високо ценети како педагози, музички соработници и наградувани репродуктивни уметници. Стела Слејанска-Стојаноска се потврдила и како публицист со свои согледувања од областа на пијанизмот, а поголем број нејзини теориски трудови се објавени во реномирани списанија. Таа беше член на Европското друштво за култура со седиште во Венеција и на асоцијацијата Музиката и уметноста во Европа - Париз. За своите достигнувања во сферата на репродуктивната уметност таа била наградувана со повеќе домашни и меѓународни награди и признанија, а во 2006 година го добила и Орденот за заслуги од областа на културата од претседателот на Франција „*Витез од редот на академските палми*“.  Починала во Скопје на 13 август 2013 година.

## Наводи

Категорија:Луѓе од Штип
Категорија:Македонски пијанисти
Категорија:Македонски универзитетски професори
Категорија:Југословенски пијанисти
Категорија:Југословенски универзитетски професори
Категорија:Професори на ФМУ
Категорија:Македонски публицисти
Категорија:Југословенски публицисти
Сиво муварче

**Сивото муварче** () е мала врапчевидна птица од семејството на муварчињата. Се размножува низ цела Европа (вклучувајќи ја и Македонија) и западна Азија, и е птица преселница, која зимува во Африка и југозападна Азија. Нејзиниот број опаѓа во делови од опсегот.

## Опис

Сивото муварче има невпечатлив изглед со долги крилја и опашка. Возрасните имаат сивокафеави горни делови и белкави долни делови, со некои прошарувања на градите. Нозете им се кратки и црни, а клунот им е типичен за птиците што ловат инсекти во лет, широк и заострен на врвот. Младенчињата се покафеави од возрасните и имаат точки на горните делови од телото (оттаму во англискиот оваа птица се вика „точкесто муварче“).

## Поведение

Сивото муварче лови, стоејќи карактеристично исправено, од впечатливо место за перчење, правејќи смел лет веднаш штом ќе го забележи инсектот да прелета. Често, по ловот, повторно се враќа на истото забележливо место.

Оваа птица покажува нетипично митарење, менувајќи ги примарните и некои од секундарните пердуви по обратен редослед што е вообичаен за повеќето врапчевидни птици.

Огласувањето на муварчињата е тенко, развлечено  и меко, со многу висок тон *цццииииииииииииииип*, кое на крајот малку опаѓа.

### Размножување

Животната средина на сивото муварче се листопадните шуми, парковите и градините, со простор меѓу дрвјата. Градат отворено гнездо на соодветно место на дрвото или на ѕид, и ги прифаќаат куќичките за птици што имаат отвор однапред.

Несат 4-6 јајца.

Интересно, повеќето видови европски птици, не прават разлика меѓу сопствените и јајцата на другите видови. Но, исклучок се птиците кои биле домаќини на кукавицата, и кои ја развиле вештината на препознавање и заштита од ваквите гнездови паразити. Сивото муварче развило одличен инстинкт за препознавање на туѓите јајца, па овој некогашен чест домаќин на кукавичјите јајца, повеќе воопшто не е жртва на натрапникот. За разлика од него обичното попче, кое најверојатно е домаќин од неодамна, не покажува никакво распознавање на јајцата.

## Наводи

## Литература
* Bradshaw, C., P. J. Jepson and N. J. Lindsey. (1991) Identification of brown flycatchers *[[British Birds (magazine)|British Birds]] 84(12):527-542
* Alström, Per & Erik Hirschfeld (1991) Field identification of Brown, Siberian and Grey-streaked Flycatchers *Birding World'' 4(8):271-278

## Надворешни врски

* Spotted Flycatcher videos, photos & sounds  on the Internet Bird Collection
*Ageing and sexing (PDF; 1.8 MB) by Javier Blasco-Zumeta & Gerd-Michael Heinze 

Категорија:Муварчиња
Категорија:Птици на Македонија
Категорија:Таксони опишани од Петер Симон Палас
Доро (пејачка)

**Дороти Пеш** (родена на 3 јуни 1964), популарно позната како **Доро Пеш** или **Доро**, е германска хеви-метал-пејачка и текстописец, пејачка на групата Warlock . Наречена " Кралицата на хеви метал ", придонесот на Доро за музика и култура, заедно со нејзиниот публициран личен живот, ја направил глобална фигура во металната култура повеќе од три децении. 
[мини| Доро на настап во [Вакенски фестивал|Вакен Опен Ер 2018 ]]

## Личен живот
Доро Пеш отсекогаш била многу резервирана и внимателна во заштитата на нејзината приватност надвор од сцената. Таа свесно одлучила да не се ожени или да има деца со цел да го посвети целото време на нејзината музичка кариера и нејзините обожаватели. Текстот на песната "Ти си моето семејство", кој го отвора албумот *Warrior Soul*, е пример за оваа одлука. По смртта на нејзиниот татко во 2000 година, нејзината мајка Барбара започнала со управувањето со нејзиниот обожавателски клуб Доро.

## Надворешни врски
* 

## Наводи

Категорија:Луѓе од Диселдорф
Категорија:Живи луѓе
Категорија:Родени во 1964 година
Категорија:Германска музика
Долгоопашесто свиларче

**Долгоопашестото свиларче** (), е мала птица од семејството на муварчињата која ја има во Македонија. Се размножува околу Средоземјето и на исток до Пакистан. Исто така, ја има во јужна Сахара од регионот Сахел и на исток до Сомалија; кои понекогаш се сметаат за посебен вид *C. minor*. Таа е делумно птица преселница, која зимува во источна Африка и Индија. Многу редок посетител е на северна Европа. 
## Опис

Долгоопашестото свиларче е малку поголемо од црвеногушката, со должина 14-16 см, распон на крилјата 22-27 см и тежина 20-25 грама. Половите се слични. Горниот дел од телото им е кафеавоцрвеникав до сивокафеав, а долниот дел е песок боја. Над самото око има светла линија. Долгата опашка е костенлива боја а врвот ѝ е црно-бел. Често ја мрда и шири опашката покажувајќи ги овие црно-бели делови. 
Птиците на запад се побледи и имаат потопли кафеави бои на грбот од оние во југоисточниот дел од Европа и Азија.
Животниот век им е до 5 години.

## Поведение
Животната средина на оваа птица се отворените суви предели со грмушки.
Се храни со инсекти кои ги лови на земја.
Огласувањето е збир од свирки и црцорења со тажен тон. 
Гнездото направено од тревки и гранчиња, а понекогаш и со змиска кожа го сместува во грмушките, живите огради или дрвјата до 2 метри височина. Несе 3-5 зеленосини јајца испрскани со светлокафеави дамки. Женката ги лежи јајцата 13 дена, а младенчињата го напуштаат гнездото по 12-13 дена. Се случува да бидат домаќини на паразитската кукавица.

## Наводи

## Надворешни врски

*Avibase

Категорија:Муварчиња
Категорија:Птици на Македонија
Касавјеха

**Касавјеха** — општина која се наоѓа во покраината Авила, во автономната заедница Кастиља и Леон во Шпанија.
## Наводи

Категорија:Општини во Авила
Мињо

мини|десно|250п|Местоположбата на Мињо во Галисија.

**Мињо** () — општина во покраината А Коруња, во автономна заедница Галисија, Шпанија. Зафаќа површина од 33 км2, а населението брои 4.970 жители (2001).

Категорија:Општини во А Коруња
Фаусто Роси

**Фаусто Роси** (роден на 2 декември, 1990 во Торино) — италијански фудбалер, играч од средниот ред, кој во моментов настапува за екипата на Кордоба како позајмен од италијанскиот шампион, Јувентус.

## Клупска кариера
### Јувентус
Роден во Торино, Италија, Роси му се приклучи на младинскиот сектор на Јувентус во 1999 година, на возраст од 8 години. По напредувањето низ младинската школа на клубот, Роси му се приклучил на *Примавера тимот под 20 години* во 2008 година и, исто така, започнал да добива да повици во првиот тим, за време на сезоната 2008-09, под водство на Клаудио Раниери. Роси исто така, му помогнал на *Примавера* тимот да освои две последователни титули на Турнирот Вијареџо во 2009 и 2010 година.

Следните три и пол години ги минал на заем во екипите од Серија Б, Виченца (од јуни 2010 до јануари 2012) и Бреша (од јануари 2012 до јуни 2013), каде се утврдил како играч бидејќи имал многу повеќе можност да игра редовно. Тоа посебно се однесува на неговиот период во Бреша каде што одиграл 46 натпревари и постигнал 3 гола за сезона и половина.

На 30 јуни 2013, Роси се вратил во Јувентус. Тренерот на клубот Антонио Конте исто така го повикал Роси и за подготвителната турнеја на клубот низ Америка. Иако таму одиграл неколку натпревари сепак тој не останал во клубот и бил пратен на заем во Шпанија.

Роси му се приклучил на Реал Ваљадолид на 29 август на заем до крајот на сезоната. Своето деби го направил на гостувањето против Елче во натпревар што завршил 0-0, влегувајќи од клупата како замена на местото на Омар Рамос во 71-вата минута. Својот прв гол за Ваљадолид го постигнал во шокантната победа на домашен терен над Барселонa со 1-0, по прецизен удар со десната нога на оддалеченост речиси од точката за изведување на пенали.

## Надворешни врски
*Фаусто Роси на Transfermarkt

## Наводи

Категорија:Италијански фудбалери
Категорија:Живи луѓе
Категорија:Фудбалери во Серија А
Категорија:Фудбалери на ФК Јувентус
Категорија:Фудбалери на ФК Виченца
Категорија:Фудбалери на ФК Бреша
Категорија:Фудбалери на ФК Реал Ваљадолид
Категорија:Родени во 1990 година
СРЦ Билјанини Извори

**СРЦ Билјанини Извори** е стадион во Охрид. Стадионот има капацитет од 3.980 седишта и е домашен терен на ФК Охрид,ФК Воска Спорт и ЖФК Билјанини Извори. Исто така се користи за тренинзи на Македонската репрезентација во фудбал.

## Наводи

## Надворешни врски
*Официјално мрежно место 
*Стадион Билјанини Извори - Охрид 

Билјанини Извори
Список на активни воени судири

Ова е **список на активни воени судири во светот**. Списокот е поделен на два дела, поголеми конфликти со над 1000 жртви годишно и помали конфликти со помалку од 1000 жртви годишно. Списокот не ги опфаќа завршените конфликти.

## Поголеми конфликти
Конфликтите во следнава листа имаат предизвикано најмалку 10,000 случаи на насилна смрт во сегашната или претходната календарска година.

## Мали конфликти

## Помали конфликти
}
|-
| align=center | 1967
| Маоистички бунт во Индија
| Азија
| 
|  13,812
|  367
|  132
|-
| align=center |1969
| Исламски бунт на Филипините
| Азија
| 
|  120,000
| 114
|
|-
| align=center | 1970
| Западносахарски конфликт
| Африка
| **
|  14,000–21,000
|  1
| 
|-
| align=center | 1980
| Внатрешен перуански конфликт
| Јужна Америка
| 
|  70,000+
|  40+
|  5+ 
|-
| align=center | 1982
| Касамански конфликт
| Африка
| 
|  5,000
|  8+
|  5+
|-
| align=center | 1984
| Курдско-турски конфликт
| Азија
| 
|  45,000–100,000
|  585+
|  1
|-
| align=center | 1987
| Војна на Господовата армија на отпорот
| Африка
| 
|  200,000 - 500,000
|  50+ (цивили)
|  25+ (цивили)
|-
| align=center | 1989
| Конфликт во Синкјанг
| Азија
| 
|  2,000-3,000
| 
|  56
|-
| align=center | 1994
| Конфликт во Кабинда
| Африка
| 
|  1,000 - 1,500
| 
| 
|-
| align=center | 2002
| Бунт во Магреб (2002–денес)
| Африка
| 
|  6,000
|
|  55+
|-
| align=center | 2003
| Дарфурска војна
| Африка
| 
|  178,258-461,520
| 
| 
|-
| align=center | 2004
| Шиитски бунт во Јемен
| Азија
| 
|  25,000
| 600+
|
|-
| align=center | 2004
| Конфликт во делатата на Нигер
| Африка
| 
|  4,000-10,000
|  5 
|  75
|-
| align=center | 2004
| ПЈАК-ирански конфликт
| Азија
| 
|  150 - 300
|  8
|  2+
|-
| align=center | 2004
| Јужнотајландски бунт
| Азија
| 
|  5,469+
|  535
|  17+
|-
| align=center | 2007
| Сојузни демократски сили
| Африка
| 
|  47+
| 
|  1
|-
| align=center | 2009
| Бунт во Северен Кавказ
| Азија
| 
|  2,198+
|  574+
|
|-
| align=center | 2009
| Јужнојеменски бунт
| Азија
| 
|  1,554+
|
|
|-
| align=center | 2011
| Бахреинско востание (2011–денес)
| Азија
| 
|  98
|  5+
|
|-
| align=center | 2011
| Синајски бунт
| Африка
| 
|  97-105
|  63–71
|  63+
|-
| align=center | 2011
| Прелевање на насилството од Сирија во Либан
| Азија
| 
|  200
|  89+
| 4
|-
| align=center | 2011
| Бунт во Либија по граѓанската војна (2011–денес)
| Африка
| 
|  1,371 - 1,397
|
| 98-99
|-
| align=center | 2012
| Бунт М23
| Африка
| 
|  391+
|  391+
|
|-
| align=center | 2013
| Бунт во Египет по државниот удар од 2013
| Африка
| 
|  816-917+
| -
|  816-917+
|-
| align=center | 2013
| Гвинејски судири во 2013
| Африка
| 
| 95
| -
| 95
|-
|}

## Поврзано
* Список на активни протести
* Список на активни бунтовнички групи
* Список на териристички организации
* Список на војни

## Наводи

## Надворешни врски
* PeaceReporter за активните војни 
* Global Security за активните војни
* BIPPI за активните војни
* History Guy за војните во 21 век



Категорија:Војни
Сорија (покраина)

**Сорија** () — покраина во средна Шпанија, во источниот дел на автономната заедница Кастиља и Леон. Релјефот е претежно планински (во состав на Ибериските Планини).

Се граничи со покраините Ла Риоха, Сагароса, Гвадалахара, Сеговија и Бургос.

Сорија е наслабо населена покраина во земјата, со густина од само 9 жит/км2 — меѓу најниските во ЕУ. Има вкупно 91.487 жители (2002), од кои речиси 40% живеат во главниот град, Сорија. Во состав на покраината постојат 183 општини, од кои половината се селца со помалку од 100 луѓе, а само 12 имаат повеќе 1000 жители. Катедрален град на покраината е Бурго де Осма.

## Комарки
Сорија е поделена на 183 општини, поделени на 10 комарки (**):

* Алмазан
* Берланга
* Осма
* Гомара
* Ел Вале
* Пинарес
* Сорија
* Тјерас Алтас
* Монкајо
* Тјера де Мединасели

## Поврзано
* Список на општини во Сорија
* Покраини во Шпанија

## Наводи

## Надворешни врски


Категорија:Покраини во Шпанија
Тахо

мини|десно|Тахос крај ѕидните на замокот Алмоурол

**Тахо** () или **Тежо** () — најдолга река на Пиринејскиот Полуостров. Долга е 1.038&nbsp;км, од кои 716&nbsp;км се во Шпанија, 47&nbsp;км долж шпанско-португалската граница и 275&nbsp;км во Португалија, каде се влева во Атлантскиот Океан близу Лисабон. Сливот зафаќа површина од 80.100&nbsp;км2 (втор по големина на полуостровот, по оној на Дуеро). Најголемиот дел од течението на реката е добро искористено за стопански цели. Постојат неколку брани и свртници што служат за водоснабдување за средна Шпанија (со Мадрид) и Португалија, како и десетици хидроелектрани за електростопански потреби. Помеѓу браните, течението е мошне стеснето, но по Алмоурол, реката влегува во огромна наносна долина што често ја поплавува. Устието на вливот во океанот е во Лисабон.

Реката извира во Фуенте де Гарсија, како и од посебни водотеци на Универзалните, Ибериските и Албарасинските Планини. Сите поважни притоки се влеваат во реката од десниот брег. Тахо минува низ градовите Аранхуес, Толедо, Талавера де ла Реина и Алкантра во Шпанија и Абрантес, Сантарем, Алмада и Лисабон во Португалија.

## Течение
### Во Шпанија
Првото позначајно населено место на реката Тахо е Саседон. Под Аранхуес во реката заедно се влеваат притоките Енарес и Тахуња. Под Толедо ѝ се придружува и реката Гвадарама. Над Талавера де ла Реина се приклучува притоката Алберче. Кај Валдевердеха се наоѓа горниот крај на хидроакумулацијата „Валдекањас“, по која доаѓаат други: ХЕЦ&nbsp;„Торехон“, каде се влева Тјетар, и ХЕЦ&nbsp;„Алкантра“, во чиј долен крај истекува реката Алагон.

### Во Португалија
Откако ќе протече низ пределите што ја образуваат државната граница, Тахо влегува во Португалија (под името „**Тежо**“) и минува низ Вила Велја де Родао, Абрантес, Констансија, Ентронкаменто, Сантарем и Вила Франка де Шира на почетокот на долг и тесен естуар, на чие устие е сместен градот Лисабон. Ова подрачје е заштитено како Природен резерват „Устие на Тахо“. Тука се наоѓа и најдолгиот мост во Европа — „Васко де Гама“ со распон од 17,2&nbsp;км.

Регионите Алентежо и Рибатежо во Португалија се наречени по реката.

## Геологија
Долното течение на Тахо се наоѓа на геолошки расед. Пролизгувањата (смолкнувања) долж него се причинител за поголем број на земјотреси, од кои особено историско значење имаат оние во 1309, 1531 и 1755 г. (познатиот Лисабонски земјотрес).

## Поврзано

*Список на реки во Шпанија
*Список на реки во Португалија

## Наводи

Категорија:Реки во Шпанија
Категорија:Реки во Португалија
Категорија:Меѓународни реки во Европа
Категорија:Реки во Екстремадура
Категорија:Реки во Кастиља-Ла Манча
Категорија:Реки во Мадрид (автономна заедница)
Автономни заедници во Шпанија

__БЕЗСОДРЖИНА__
**Автономната заедница** (, , , ) е првостепена политичко-административна единица во **Шпанија**, создадена согласно Уставот на Шпанија од 1978 г, со цел да ја гарантира автономијата на народностите и регионите во државата. Бидејќи суверенитетот го има само државата како целина (а не заедниците), Шпанија не е  федерација, туку мошне децентрализирана унитарна дражва која им ги отстапува правата на самоуправа на заедниците согласно пропишаното во уставот. Денес постојат 17 автономни заеднии и 2 автономни града, со збирен назив „**автономии**“ (**). Двата автономни града имаат право да се прогласат за автономни заедници, но тоа досега не го имаат направено.

## Автономни заедници и градови

## Поврзано
* Покраини во Шпанија
* Општини во Шпанија
* Список на градови во Шпанија

## Наводи

## Надворешни врски
*Автономни заедници во Шпанија — rulers.org 
*„Државата и регионите: Искуството на Шпанија“  — Дејвид Брајти 


Категорија:Административна поделба на Шпанија
Категорија:Списоци за Шпанија
Категорија:Првостепени административни единици на земјите
Категорија:Децентрализација
Одри Битони

**Одри Битони** () (born August 16, 1986) е американска порногравска глумица и модел. Таа беше номинирана во 2008 за AVN Best New Starlet Award.

## Наводи

## Надворешни врски

Категорија:Живи луѓе
Монсанто

200px|мини|десно|Протести против ГМ производи на Монсанто
**Монсанто** () — меѓународно претпријатие, кое во минатото се занимавала со производство на хемиско оружје, чијашто сегашна основна дејност му е биотехнологијата.

Монсанто е најголем произведувач на хербицидот глифосат, познат како „Раундап“ (). Монсанто е и најголем произведувач на генетски изменетото семе со пазарно учество од 70 до 100% кај некои култури.

Како главен излагач на генетски изменетата храна Монсанто е фокус на многу антиглобалистички и еколошки кампањи посебно поради семето на сојата и хормонот за раст на стоката.
Уште еден од проблемите врзани со ГМО семињата која ги произведува ова претпријатие е и тоа што кога еднаш ќе се засее генетски изменето семе, на тоа земјиште веќе ништо друго не може да расте.
По зборовите на потпретседателот на Монсанто од 1998 година „компанијата нема да гарантира за сигурноста на храната која ја произведува, затоа што наша цел е што поголема продажба, а задача на министерството (FDA) е да ја контролира сигурноста.“

## Наводи

## Надворешни врски
*Официјално мрежно место


Категорија:Генетика
Категорија:Генетски изменети организми
Западноевропско време

**Западноевропското време** (крат. **WET** од ; UTC±00:00) — часовен појас што опфаќа делови од западна и северозападна Европа. Појасот го користат следниве земји и региони:

*Североисточен Гренланд (Данмарксхавн и околината)
*Ирска, од 1916 г, освен во 1968–71 г.
*Исланд, од 1968 г.
*Канарски Острови, од 1922 г. (остатокот од Шпанија користи CET, т.е. UTC+1)
*Обединето Кралство и териториите Каналски Острови и Ман, каде правно се нарекува Средно време по Гринич (GMT) и служи како стандардно време во Англија, Шкотска и Велс уште од 1847 г, и во Северна Ирска од 1916 г.
*Португалија, од 1911 г, со извесни паузи (освен Азорите, UTC-1)
*Фарски Острови, од 1908 г.

Сите горенаведени земји освен Исланд применуваат летно сметање на времето, што значи дека се префрлаат на западноевропско летно време (WEST, UTC+1), кое е еден час понапред. Во Британија ова се нарекува „британско летно време“.

Појасот во теорија се протега од 7,5° ИГД до 7,5° ЗГД (0° ± 7,5°), но WET не се применува во Холандија, Белгија, Луксембург, Франција, Гибралтар и Шпанија, кои користат средноевропско време (CET), иако сите тие се целосно (освен дел од Франција) западно 7,5° ИГД. Обратен случај се Исланд и Источен Гренланд, кои се вклучени во WET иако обете се западно од 7,5° ЗГД.

## Во минатото
Западноевропското време во минатото се користело и во други европски земји, земајќи го тогашниот Париски меридијан како појдовна линија:

*Андора (1901-46)
*Белгија (1892-1914 и 1919–1940)
*Гибралтар (1880-1957)
*Луксембург (1918-40)
*Монако (1911-45)
*Франција (1911-40 и 1944–45)

## Наводи

## Поврзано
* Средноевропско време
* Источноевропско време
* Западноевропско летно време

Категорија:Часовни појаси
Време
UTC−01:00

мини|десно|300п|UTC−01: Сино (декември), Портокалово (јуни), Жолто (цела година), Светлосино - Морски површини

**UTC−01:00** е часовен појас со отстапување за −01 час од UTC. Се применува во следниве места:

## Како стандардно време (цела година)
* 

## Како стандардно Време (зима на северната полутопка)
* 
**Источен Гренланд (Итокортормит и околината; се применуваат правилата на ЕУ за летно сметање на времето)
*Азори (Португалија)

## Поврзано
* UTC±00:00
* UTC+01:00

Категорија:Часовни појаси
Мињо (река)

**Мињо** (шпански и ; ) — најдолгата река во Галисија, Шпанија, со вкупна должина од 340&nbsp;км.

Името доаѓа од латинскиот поим „Миниј“ () со значење „цинобер“, т.е. „црвеникава“. Мињо е река од стопанско значење, бидејќи од неа се наводнуваат лозја, ниви и полиња, и се добива хидроенергија. Дел од течението ја исцртува шпанско-португалската граница.

Реката извира во местото Педрегал де Иримија, околу 50&nbsp;км северно од градот Луго во Галисија. Минува јужно од ѕидините на стариот римски град и тече низ клисури сè до долината, па станува поширока северно од Оуренсе. На потегот од Портомарин до Фриејра, на реката се изградени повеќе хидроакумулации: „Балезар“ (654&nbsp;хм³), „Пеарес“ (182&nbsp;хм³), „Велје“ (17&nbsp;хм³), „Кастрело“ (60&nbsp;хм³) и „Фриејра“ (44&nbsp;хм³).

На 20&nbsp;км северно од Оуренсе, во Мињо се влева нејзината главна притока, реката Сил. Кога ќе го мине Оуренсе, реката тече во југозападен правец сè додека не дојде до португалската граница кај Мелгасо. Кај местото Рибадавија е сместена последната акумулација „Фриејра“, чие винско подрачје е познато по виното „рибејро“.

Тука течението на реката ја образува границата помеѓу двете држави во должина од 80&nbsp;км. Овој предел е долински, мошне плоден и максимално искористен во полјоделството. Се одгледуваат култури како пченка, компир, зелка, а покрај самата долина се простираат лозови насади на сорти од кои се произведува т.н. „Зелено вино“ (**).

Минувајќи ги средновековните градови Мелгасо и Монсао, Мињо го дели старите утврдени градови Туј во Шпанија од Валенса во Португалија — обата заштитени како културно-историско богатство. Кај Камиња, Мињо конечно се влева во Атлантскиот Океан.

Главни притоки на реката се Сил, Неира, Авија, Барбантињо, Бубал и Арноја.

## Поврзано

* Валенса до Мињо
* Список на реки во Португалија
* Список на реки во Шпанија

## Наводи

## Надворешни врски
*  Реката Мињо и Градот Туј  
* Вински туризам по реката Мињо 

Категорија:Реки во Шпанија
Категорија:Реки во Португалија
Категорија:Меѓународни реки во Европа
Категорија:Реки во Галисија
Феникијци

**Феникијци** — древен семитски народ што ја населувал Феникија. Зборувале феникиски.

## Потекло
Феникијците зборувале семитски јазик поврзан со арапскиот. Херодот во својата „Историја“ известува дека Феникијците дошле во Феникија од Северозападна Арабија, од брегот на Црвеното Море. Историчарите веруваат дека тоа можело да се случи во III илјадалетие пр. н. е. Тогаш територијата на Феникија била нападната од Аморејците.

Феникиската цивилизација конечно се оформила до XIII век. пр. н. е. врз основа на заемодејството на Хананејците и морските народи.

## Јазик
До почетокот на I илјадалетие од нашата ера, Феникијците го зборувале феникискиот јазик. Потоа се префрлиле на арамејски. Потомците на Феникијците се префрлиле на арапски во неодредено време по VII век.

## Облека
Феникијците се облекувале во долга туника, која била врзана со појас и сандали. Жените носеле шал, обетки и ѓердани на главите. Меѓу украсите, посебно место заземал месечевиот срп — симболот на Астарта. Феникијците претпочитале црвени и жолти бои во облеката, која била направена од лен. Феникијците се првите што носеле црвени фустани (багреница). Украсот за глава на обичните луѓе била капа, додека за благородниците имала цилиндричен облик со златни ленти.

## Наводи

## Надворешни врски
Who Were the Phoenicians?
__СОСОДРЖИНА__
__ИНДЕКС__

Категорија:Феникија
Категорија:Феничани
Категорија:Семитски народи
Гвадалкивир

**Гвадалкивир** () — петта река по должина на Пиринејскиот Полуостров и втора по должина во рамките на Шпанија. Долга е 657&nbsp;км, а сливното подрачје зафаќа 58.000&nbsp;км². Извира во Кањада де лас Фуентес (кај селото Кесада) во планинскиот венец Казорла (Хаен), па тече низ Кордоба и Севиља, а завршува кај рибарското село Бонанза во Санлукар де Барамеда, каде се влева во Кадискиот Залив (Атлантски Океан). Во овој најдолен дел од течението пределите се низински, со значајни мочуришта и се граничи со националниот парк „Доњана“.

Ова е единствената голема пловна река во Шпанија. Денес со брод се стигнува до Севиља, а во римско време се одело сè до Кордоба.

Според историските записи, на устието на Гвадалкивир се наоѓал древниот град Тартес, иако самото место на наоѓање досега не е утврдено.

## Потекло на поимот
Името на реката доаѓа од арапскиот поим „ел-вади ел-кабир“ (), што значи „Голема Долина“. Феникијците реката ја нарекувале „Бајц“, што подоцна преминало во „Бетис“, што останало сè до маварско време. По неа е наречена и римската провинција Хиспанија Бетика. Уште постаро келтиберско име на реката е „Оба“ (*Златна*).

## Притоки
Гвадалкивир има поголем број на притоки:

Леви притоки се: Мала Гвадијана, Гвадалбулјон, Гвадахос, Хенил, Корбонес и Гвадајхара.

Десни притоки се: Гвадалимар, Хандула, Јегвас, Гвадалмелјато, Гвадијато, Бембезар, Вијар, Уелва, Гвадијамар

## Занимливости
„Гвадалкивир“ се нарекувал францускиот брод што го разурнале Гемиџиите во солунското пристаниште на 28 април 1903&nbsp;г.

## Галерија

Податотека:Spain Andalusia Cordoba BW 2015-10-27 12-15-09.jpg|Римски мост на Гвадалкивир во Кордоба
Податотека:Río_Guadalquivir_Cordoba.jpg|Гвадалкивир кај Кордоба
Податотека:Sevilla2005July 040.jpg|Мостот „Петстогодишница“ (**)
Податотека:SpainGuadalquivirBasin.png|Сливот на Гвадалкивир


## Поврзано

* Список на реки во Шпанија
* Андалусија
* Кадиски Залив

## Наводи

## Надворешни врски
* За реката Гвадалкивир  — УНЕП 

Категорија:Реки во Шпанија
Категорија:Реки во Андалусија
Кадиски Залив

мини|десно|Кадискиот Залив на карта
мини|десно|Сателитска снимка на Кадискиот Залив
**Кадискиот Залив** () — залив на Атлантскиот Океан помеѓу ’ртот Света Марија (**'), најјужната точка на копнена [[Португалија]] и ’ртот [[Трафалгар (’рт)|Трафалгар]] (**') на западниот крај на Гибралтарскиот Проток. Во него истекуваат речни сообраќајници Гвадалкивир и Гвадијана, како и помалите реки Одиел, Тинто и Гвадалете. Наречен е по градот Кадис кој е сместен на неговиот брег.

Заливот е сместен во североисточниот дел на Атлантскиот Океан, во подрачјето 34° до 37°15'&nbsp;СГШ и 6° до 9°45'&nbsp;ЗГД.

## Геологија
Геолошката историја на Кадискиот Залив е во потесна врска со заемодејството на плочите на јужна Евроазија и Северна Африка, и се движат по два главни механизма:
* подвлекување согласно западната поставеност на Гибралтарскиот Лак и образбата на прирасниот клин на Кадискиот Залив (веројатно моментално неактивна) и
* посредно судирање на литосферата на Иберија и Нубија (моментално активна).

## Поврзано
* Кадис
* Гибралтарски Проток
* Пиринејски Полуостров

## Наводи

Категорија:Заливи во Атлантскиот Океан
Категорија:Заливи во Шпанија
Категорија:Заливи во Португалија
Категорија:Географија на Андалусија
Залив
Залив
Буков свиркач

**Буковиот свиркач** () е вообичаена и широко распространета врапчевидна птица која се размножува низ северна и умерена Европа и само во западна Азија до јужниот дел на Урал. Оваа птица е исклучиво преселница и целата популација зимно време престојува во тропска Африка. Буковиот свиркач е широко распространет и низ Македонија.

## Живеалиште
Живеалиштето на оваа птица се отворените, но сенковити зрели шуми, како што се буковите и дабовите, со ретки грмушки за гнездење. Гнездото во облик на купола го градат во близина на земја, ниско во грмушките. Имаат едно легло во мај, со 6-7 јајца, а можно е да имаат и второ легло подоцна. Како и повеќето грмушари и трскари, и овие птици се хранат со инсекти.

## Опис
Буковиот свиркач е долг 11-12.5 см, со типичен лик на грмушарче, зелено одозгора и бело одоздола, со лимон жолти гради. Се разликува од сличните на него елов свиркач *P. collybita* и брезов свиркач, *P. trochilus* по жолтата линија над окото, жолтите грло и горниот дел од градите, побледи краеви на крилјата и пократката, но поширока опашка.

## Пеење

Има два вида песни, често (но, не секогаш) ги пее наизменично; првата е пискава течна метална вибранта со забрзување на темпото  која трае 2-3 секунди, и втората е серија на 3-5 опаѓачки ноти со понизок тон *пиу-пиу-пиу*. Повикот за контакт е мека нота, слично како вторат песна, но пократко и само еднаш *пиу*.

## Наводи

* RSPB site description and song

Категорија:Грмушари
Категорија:Птици на Македонија
Фред (фудбалер 1983)

**Фредерико Чавес Гуедеш**, подобро познат по неговиот прекар **Фред** (роден во Теофило Отони), е бразилски фудбалер, напаѓач на бразилскиот клуб Крузеиро.

## Титули
### Клупски
#### Олимпик Лион
***[[Лига 1 (Франција)|Лига 1]]** (3) : 2005–06, 2006–07, 2007–08.
***[[Куп на Франција]]** (1) : 2008.

#### Флуминенсе
***[[Кампеонато Бразилеиро Серија А|Серија А]]** (1) : 2010, 2012.
***[[Кампеонато Кариока]]** (1) : 2012
***[[Taça Guanabara]]** (1) : 2012

### Репрезентација
***[[Копа Америка]]** (1) : 2011
***[[Куп на конфедерации]]** (1) : 2013

## Надворешни врски
*Официјално мрежно место

## Наводи

Категорија:Бразилски фудбалери
Категорија:Живи луѓе
Категорија:Фудбалери на ФК Крузеиро
Категорија:Фудбалери на ФК Олимпик Лион
Категорија:Фудбалери на ФК Флуминенсе
Категорија:Фудбалери на Светско првенство 2006
Категорија:Родени во 1983 година